**A sakkfigurák mozgási szabadsága**

A sakkban 6 féle figura van: bástya, futó, gyalog, huszár, király, vezér. Mindegyikre jellemző, hogy milyen mozgásra jogosult.

Vizsgáljátok meg, hogy melyiknek mekkora a mozgás-szabadsága.

Szempontok:

* a lehetséges mozgás-irányok száma
* a lehetséges lépés-hossz
* sötét/világos mező-átmenet lehetősége
* kezdeti helyéről indulva a maximálisan elérhető mezők száma

Próbáljátok meg ezt a 4 szempontot rangsorba állítani (világosan meghatározva a rangsorolás logikáját!), s ezt is figyelembe véve sorba rendezni a 6 féle figurát.

Találtatok-e a fent felsorolt 4 szemponton túl más egyértelműen értékelhető szempontot is?